b'\n_START_ARTICLE_\nMikko Korhonen (golfaaja)\n_START_PARAGRAPH_\nMikko Korhonen (s. 23. hein\xc3\xa4kuuta 1980 M\xc3\xa4nts\xc3\xa4l\xc3\xa4) on suomalainen golf-pelaaja. H\xc3\xa4n on pelannut ammattilaisena 24-vuotiaasta l\xc3\xa4htien. H\xc3\xa4n on kilpaillut Challenge Tourilla ja European Tourilla eri osakilpailuissa 146 kertaa (kes\xc3\xa4kuuhun 2018 menness\xc3\xa4) vuodesta 2011 l\xc3\xa4htien ja voitti ensimm\xc3\xa4isen European Tourin osakilpailun It\xc3\xa4vallassa kes\xc3\xa4kuussa 2018. H\xc3\xa4n sai voitostaan 170\xc2\xa0000 euroa palkintorahaa. Toisen kerran Korhonen voitti Euroopan-kiertueella Kiinan Shenzeniss\xc3\xa4 toukokuussa 2019 ja ansaitsi voitostaan 444\xc2\xa0000 euroa._NEWLINE_Korhosen seura Suomessa on Suur-Helsingin Golf ja h\xc3\xa4nen valmennuksestaan vastaavat Markku Louhio ja Terhi Beilinson. Korhosen taustalla sponsoreina ovat muun muassa Finnair, SEAT ja Defa. H\xc3\xa4nell\xc3\xa4 on kolme lasta._NEWLINE_Korhonen osallistui toisena suomalaisena major-turnaukseen elokuussa 2018 pelaamalla PGA Championship -turnauksessa.'